open-index/open-wikipedia-markdown huggingface dataset:
Songs from the North I, II & III

__NOTOC__
**Songs from the North I, II & III** on suomalaisen metalliyhtye Swallow the Sunin kuudes studioalbumi. Se julkaistiin 13. marraskuuta 2015 levymerkillä Century Media. Albumi debytoi Suomen virallisen listan sijalla 7. Se pysyi listalla yhteensä neljä viikkoa.

## Vastaanotto
Albumi sai erinomaisen vastaanoton. Soundin Eero Kettunen pitää albumin ensimmäistä osaa luontaisena jatkumona yhtyeen tuotannolle, joka toimisi sellaisenaan omillaankin. Kokonaisuudessaan yhtyeen albumiprojekti on onnistunut ansiokkaasti. Kaaoszinen Anna-Leena Harinen ylisti albumin tasaipainokkuutta ja harkittua kokoamista, myöntäen kuitenkin albumikokonaisuuden tarvitsevan sulattelua. Allmusicin arvio ylistää albumia onnistuneena yhtyeen uran niputtavana virstanpylväänä.

## Kappaleet

### CD 1: Gloom
#
#
#
#
#
#
#
#

### CD 2: Beauty
#
#
#
#
#
#
#
#

### CD 3: Despair
#
#
#
#
#

## Kokoonpano

### Muusikot
* Mikko Kotamäki – laulu
* Juha Raivio – kitara
* Markus Jämsen – kitara
* Matti Honkonen – basso
* Juuso Raatikainen – rummut
* Aleksi Munter – kosketinsoitin

### Vierailevat muusikot
* Aleah Stanbridge – taustalaulu, laulu (kappale 4, CD 1)
* Jaani Peuhu – taustalaulu
* Kaisa Vala – laulu (kappale 5, CD 2)
* Sarah Elisabeth Wohlfahrt – laulu (kappaleet 6–7, CD 1)
* Nathan Ellis – kerronta (kappale 3, CD 3)

### Tuotanto
* Jaani Peuhu – tuottaja (laulu), äänittäjä (laulu), miksaaja (CD 2)
* Pietari Pyykönen – äänittäjä
* Kaisa Vala – äänittäjä (laulu)
* Juha Raivio – äänittäjä (kitarat), miksaaja (CD 1)
* Tuomas Kokko – äänittäjä, miksaaja (CD 2)
* Hiili Hiilesmaa – äänittäjä, miksaaja (CD 3)
* Aleksi Munter – äänittäjä, graafinen ohjaus, layout, valokuvat
* Birger Nießen – äänittäjä (Sarah Elisabeth Wohlfahrtin laulu)
* Hannu Honkonen – avustava äänittäjä
* Svante Forsbäck – masteroija
* Patrick W. Engel – masteroija (vinyyli)
* Aleah Stanbridge – kansikuva, valokuvat
* Rami Mursula – grafiikka, logo
* Indrek Päri, Jussi Ratilainen, Alexandra Lisiecki, Antti Makkonen – valokuvat

## Arvostelut
* Allmusic: 
* Imperiumi.net: 
* Kaaoszine.fi: 9–/10
* Metalliluola: 8½/10
* Soundi: 

## Lähteet

## Aiheesta muualla
* 
* ''Songs from the North I, II & III'' discogs.com -sivustolla
Forth Bridge

**Forth Bridge** on vuonna 1889 valmistunut Skotlannissa oleva rautatiesilta, joka ylittää Forthinvuonon. Se on teräksestä rakennettu ulokepalkkisilta, jonka kokonaispituus on 2&nbsp;467 metriä. Sen jänneväli oli 521 metriä.

Sillan suunnittelivat John Fowler ja Benjamin Baker, ja se otettiin käyttöön 1890.

## Rakennelma
Forth Bridge on teräksestä rakennettu ulokesilta. Sillan kokonaispituus siihen johtavat viaduktit mukaan luettuna on 2&nbsp;467 metriä.

Siltaa kantavat kolme uloketornia, joista lähtee kumpaankin suuntaan 207 metriä pitkät ulokkeet. Ulokkeiden välissä 107 pitkä riippuva jänne. Kolmen tornin väliin muodostuu näin kaksi 521 metriä pitkää jännettä, jotka olivat 28 vuoden ajan maailman pisimmät. Tornit kohoavat 110 metriä graniittisten tukipylväiden yläpuolelle. Tornien huiput ovat kokonaisuudessaan 137 metriä joen pohjan yläpuolella.

Sillan rakentamiseen käytettiin 53&nbsp;000 tonnia terästä, ja se oli aikanaan Britannian ensimmäinen suuri teräsrakennelma.

## Historia

Firth of Forthin halki South Queensferrystä North Queensferryyn oli kulkenut lautta 1100-luvulta saakka. Se yhdisti Skotlannin koillisosan Edinburghiin ja maan eteläosaan. Forthinvuonon ylittämiselle alettiin hakea 1800-luvulla vaihtoehtoisia ratkaisuja. Ne saivat lisää intoa taakseen vuosisadan puolivälissä, kun rautatieverkko alkoi laajentua.

Nuori insinööri Thomas Bouch alkoi 1849 suunnitella ratkaisuja Forthin- ja Taynvuonon ylittämiseksi. Tayn rautatiesillan rakentaminen aloitettiin 1871 ja Forthin sillan peruskivi laskettiin 1873. Projekti päättyi kuitenkin joulukuussa 1879, kun Tayn silta romahti myrskyssä ja vei mukanaan noin 75 ihmistä.

Bouchin siltasuunnitelmat laitettiin jäihin onnettomuuden jälkeen, mutta siltahankkeelle haettiin silti jatkoa. Uuden suunnitelman esittivät John Fowler ja Benjamin Baker toukokuussa 1881. Forth Bridge Railway Company hyväksyi 1,6 miljoonan punnan suunnitelman joulukuussa 1882. Parlamentti oli hyväksynyt sen jo heinäkuussa.

Silta rakennettiin kahdessa vaiheessa. Vuosina 1882–1885 keskityttiin vedenalaisiin rakennelmiin ja rakennettiin myös sillan perustukset. Vuosina 1886–1889 pystytettiin kolme konsolitornia ja rakennettiin sillalle johtavat viaduktit. Rakennustöissä oli parhaimmillaan mukana 4&nbsp;600 miestä. Töiden aikana kuoli 73 työntekijää. Silta valmistui 15. marraskuuta 1889, testattiin tammikuussa 1890 ja avattiin 4. maaliskuuta 1890.

Sillan rakennelmia on muutaman kerran muokattu sen valmistumisen jälkeen. Rautatien kantavaa kantta vahvistettiin 1913, valonheittimet asennettiin 1990-luvulla ja yhden ympärille lisättiin jalkakäytävä 2012.

Valtio omisti sillan vuoteen 1993 saakka. Sen uusi omistaja Network Rail teki 2001–2011 sillalle laajan kunnostustyön. Sen aikana se muun muassa maalattiin kokonaan uudella pitkäaikaisella maalilla.

## Lähteet
*

### Viitteet

## Aiheesta muualla
Ayisat Yusuf

**Ayisat Endurance Yusuf-Aromire** (s. 6. maaliskuuta 1985 Lagos) on nigerialainen entinen jalkapalloilija. 

Yusuf pelasi urallaan kaksi kautta Suomessa edustaen Naisten Ykkösessa Porin NiceFutista ja Naisten Liigassa Kuopion Mimmifutista. Hän kuului Nigerian joukkueeseen vuosien 2004 ja 2008 Afrikan-mestaruuskilpailuissa, 2007 MM-kilpailuissa sekä 2008 Pekingin olympiakisoissa. 

Yusuf asuu Suomessa ja työskentelee pääkaupunkiseudulla personal trainerina. Hän on valmentanut muun muassa FC POHUn jalkapallojunioreita. Vuoden 2025 kuntavaaleissa Yusuf oli RKP:n ehdokkaana Helsingissä. Hän on myös ammattiyhdistysaktiivi ja toimii esikuvana Julkisten ja hyvinvointialojen liitossa sekä Monaliiku ry:ssä liikunnanohjaajana.

## Saavutukset
*Naisten Afrikan mestaruus: 2002, 2006, 2008

## Lähteet
Ruuvikierre (ooppera)

**Ruuvikierre** (*The Turn of the Screw*) on englantilaisen säveltäjän Benjamin Brittenin säveltämä kaksinäytöksinen kamariooppera. Sen libreton on kirjoittanut Myfanwy Piper ja se pohjautuu Henry Jamesin samannimiseen pienoisromaaniin *Ruuvikierre* (1898). Kantaesityksensä ooppera sai Venetsiassa 14. syyskuuta 1954. 

Ooppera koostuu prologista ja kuudestatoista kohtauksesta, joista jokaista edeltää ruuvin teeman 12-nuottinen muunnelma. Teosta kuvaillaan usein draamaltaan kaikkein vaikuttavimmaksi englantilaiseksi oopperaksi. Oopperan roolit ovat kertoja (tenori), kotiopettaja (sopraano), Miles (poikasopraano), Flora (sopraano), Mrs. Grose (sopraano), Peter Quint (tenori) ja Miss Jessel (sopraano).

*Ruuvikierre*  tapahtuu 1800-luvun puolivälin Englannissa, isossa maalaiskartanossa.
Forgotten Tomb

**Forgotten Tomb** on italialainen, vuonna 1999 perustettu black metalia soittava yhtye.

## Historia
Forgotten Tombin historia alkoi Ferdinando "Herr Morbid" Marchision sooloprojektina, kun muusikon aiempi yhtye Sacrater hajosi. Yhtyeen ensimmäiset levyt aina *Love's Burial Groundiin* asti ovat kaikki Marchision käsialaa ja yksin soittamia. Myös myöhemmillä levyillä sanoitukset ovat pääasiassa Marchision kirjoittamia.

## Kokoonpano
### Nykyiset jäsenet
* Ferdinando "Herr Morbid" Marchisio – kitara, laulu
* Andrea "A." Ponzoni – kitara
* Alessandro "Algol" Comerio – basso
* Kyoo Nam "Asher" Rossi – rummut
### Entiset jäsenet
* Torment – basso
* Nordvargr
* Razor SK – kitara

## Diskografia

### EP:t
* 
* 

### Studioalbumit
* 
* 
* 
* 
* 
* 
* 
* 
* 
* 

### Split-albumit
* 

### Livealbumit
* 

## Lähteet

## Aiheesta muualla
*
L’Amour par terre

**L’Amour par terre** on Jacques Rivetten ohjaama ranskalainen draamaelokuva. Sen pääosissa ovat Geraldine Chaplin, André Dussollier sekä Jean-Pierre Kalfon. Elokuvan ensi-ilta Ranskassa oli 17. lokakuuta 1984.

## Juoni
Nuori mies Pariisissa pyytää ihmisiä seuraamaan teatteriesityksiä pieneen asuntoon. Näytelmän kirjoittaja on yleisön joukossa ja pyytää näyttelijöitä saapumaan harjoittelemaan uutta näytelmää tyhjään kartanoon. Kun kaksi naisnäyttelijää, Charlotte ja Emily, saapuvat paikalle, he alkavat nähdä häiritseviä näkyjä.

## Näyttelijät

## Lähteet
Nunna (elokuva)

**Nunna** (*La Religieuse* tai *Suzanne Simonin, la Religieuse de Diderot*) on Jacques Rivetten ohjaama ranskalainen historiallinen draamaelokuva vuodelta 1967. Se perustuu Denis Diderot’n romaaniin *La Religieuse* (1760). Nunnaluostarien väkivaltaa ja seksuaalisuutta kuvaava elokuva valmistui jo kevääksi 1966, mutta joutui Ranskassa yli vuodeksi esitys- ja vientikieltoon katolisten piirien painostuksen takia.

## Tuotanto
Jacques Rivette alkoi työskennellä Diderot’n *Nunnan* parissa jo 1960-luvun alussa, kun hän ohjasi Jean Gruault’n romaanin pohjalta kirjoittaman näytelmän Studio Champs-Elysées -teatteriin. Diderot’n tekstiä oli tiivistettävä huomattavasti sekä näytelmään että elokuvaan niin, että vain olennainen jäi jäljelle. *Nunnaa* pidetään Rivetten elokuvista yksinkertaisimpana ja suorimpana, klassisen draaman logiikkaa noudattavana selkeänä tarinana, Rivetten tapaan tosin hidasrytmisenä.

## Vastaanotto
Kaikki muut ateistina tunnetun Diderot’n romaanit olivat elokuvan julkaisuaikana katolisen kirkon kieltämiä, ja myös *Nunna* kritisoi 1700-luvun katolista luostareita, joissa aviottomasti syntyneet tytöt saattoivat joutua kaltoin kohdelluiksi. Vuonna 1966 valmistunut elokuva sai Ranskassa aluksi esitys- ja vientikiellon huolimatta siitä, että maan elokuvasensuurivirasto oli puoltanut sen sallimista ja kulttuuriministeri André Malraux hyväksynyt sen esittämisen Cannesin elokuvajuhlilla, jossa se oli ehdolla Kultaisen palmun saajaksi. Kielto herätti kulttuuripiireissä suurta kohua ja vastustusta. Se purettiin hallinto-oikeudessa vuotta myöhemmin, ja *Nunna* sai Ranskassa ensi-iltansa 26. heinäkuuta 1967.

Elokuva sai Suomessa ensi-iltansa 12. huhtikuuta 1968. Se on esitetty televisiossa 16. syyskuuta 1974, osana MTV1:n ohjelmistoa. 

## Näyttelijät

## Lähteet
Jaime Garzón

**Jaime Hernando Garzón Forero** (24. lokakuuta 1960 – 13. elokuuta 1999) oli kolumbialainen koomikko, lehtimies ja rauhanneuvottelija. Hän oli Kolumbian tunnetuin poliittinen satiirikko, joka taitavasti ja ilkeästi jäljitteli paikallisia kuuluisuuksia. Mutta hän toimi myös rauhanneuvottelijana, pyrki auttamaan sieppausten uhrien vapauttamisessa ja järjesti FARC-sissien lehdistötilaisuuksia. 

Jaime Garzón ammuttiin kuoliaaksi Bogotassa matkalla radiostudioon. Kymmenet tuhannet ihmiset osallistuivat hänen hautajaisiinsa, joista tuli väkivallan vastainen mielenosoitus. 

5. helmikuuta 2021 tuomioistuin vahvisti 26 vuoden rangaistuksen DAS: n entiselle apulaisjohtaja José Miguel Narváezille Jaime Garzónin murhasta yli 21 vuoden rikoksen jälkeen. 

## Lähteet
Kiinatar

**Kiinatar** () on vuonna 1967 ensi-iltansa saanut ranskalainen uuden aallon satiirinen elokuva, jonka ohjasi Jean-Luc Godard. Se kertoo nuorista maolaisista vallankumouksellisista 1960-luvun lopun Pariisissa.

## Näyttelijät

Lähde: 

## Lähteet

## Aiheesta muualla
* 
* 
*
Köhler

**Köhler** on seuraavien merkittävien henkilöiden sukunimi:

*Angelina Köhler (s. 2000), saksalainen perhosuinnin maailmanmestari
*Emmy Köhler (1858–1925), ruotsalainen opettaja, kirjailija ja säveltäjä
*Erich Köhler (1892–1958), saksalainen poliitikko
*Ernst Köhler (1893–1965), suomalainen jääkärieläinlääkintäeverstiluutnantti ja eläinlääkäri
*Georges J. F. Köhler (1946–1995), saksalainen biologi
*Gisela Köhler, myöh. Birkemeyer (1931–2024), itäsaksalainen yleisurheilija
*Herbert W. Köhler (1919–2001), saksalainen poliitikko ja europarlamentaarikko
*Horst Köhler (1943–2025), Saksan liittopresidentti 2004–2010
*Jarl Köhler (s. 1935), Finnboardin ja Suomen Metsäteollisuuden Keskusliiton ent. toimitusjohtaja
*Juliane Köhler (s. 1965), saksalainen näyttelijä
*Leon Köhler (s. 1999), saksalainen moottoriurheilija
*Louis Köhler (1820–1886), saksalainen säveltäjä, kapellimestari, musiikkitoimittaja, pianisti ja musiikkipedagogi
*Sarah Köhler (s. 1994), saksalainen uimari
*Stefan Köhler (s. 1967), saksalainen poliitikko ja europarlamentaarikko
*Thomas Köhler (s. 1940), itäsaksalainen ohjaskelkkailija
*Wolfgang Köhler (1887–1967), saksalais-yhdysvaltalainen psykologi.
Hurlevent

**Hurlevent** on Jacques Rivetten ohjaama ranskalainen historiallinen elokuva jonka ensi-ilta oli vuonna 1985. Se perustuu Emily Brontën romaaniin *[[Humiseva harju]]*, nimenomaan kirjan ensimmäiseen osaan. Elokuva on sijoitettu 1930-luvun Etelä-Ranskaan. Elokuvan pääosissa on kolme tuolloin tuntematonta näyttelijää: Fabienne Babe, Lucas Belvaux ja Oliver Cruveille.

## Lähteet
Welling

**Welling** tai **Velling** on seuraavien merkittävien henkilöiden sukunimi:

* Jarkko Welling (s. 1971), suomalainen painonnostaja
* Jesse Welling (s. 1977), suomalainen jääkiekkoilija ja valmentaja
* Marja-Liisa Velling (s. 1948), suomalainen korkeushyppääjä
* Monica Welling, suomalainen televisiotoimittaja ja uutistenlukija
* Petri Velling (s. 1982), suomalainen koripallovalmentaja
* Rauno Velling (1937–1998), suomalainen kustannustoimittaja, kirjallinen johtaja, tiedotuspäällikkö ja suomentaja
* Sara Welling (s. 1983), suomalainen näyttelijä
* Sisse Marie Welling (s. 1986), tanskalainen poliitikko
* Tom Welling (s. 1977), yhdysvaltalainen näyttelijä
* Yrjö Welling (1885–1963), suomalainen kansanedustaja (sdp)
Quest of Aidance

**Quest of Aidance** on vuonna 2004 perustettu death metalia soittava ruotsalainen yhtye.

## Jäsenet
* Daniel "Daaz" Valström – laulu
* Christian Älvestam – kitara, laulu
* Christian Lundgren – kitara

## Diskografia
### Demot
* 
### EP:t
* 
* 
### Studioalbumit
* 

## Aiheesta muualla
*
Tarhapuiston koulu

**Tarhapuiston koulu** oli alakoulu Vantaan Koivukylän suuralueen Havukosken kaupunginosassa. Koulussa opiskeli syyslukukaudella 2007 yhteensä 160 oppilasta (luokka-asteet 1–6). Syksyllä 2010 oppilasmäärä oli enää 130.

Vantaan kaupunki ilmoitti keväällä 2011 koulun sulkemisesta. Koulun vajaa 200 oppilasta ohjattiin syyslukukaudesta 2011 alkaen pääsääntöisesti läheiseen Kytöpuiston kouluun.  Koulun tilalle Vantaa kaavoitti kaksi kerrostaloa.

## Lähteet
Aurinkokiven koulu

**Aurinkokiven koulu** on Vantaan Kivistön suuralueen Kivistön kaupunginosassa syyslukukaudesta 2016 lähtien toiminut, noin 1000 oppilaan peruskoulun yhtenäiskoulu (luokka-asteet 1–9). Koulu valmistui osana Aurinkokiven palvelukeskuksen rakentamisen ykkösvaihetta; palvelutalossa toimii myös päiväkoti ja neuvola.  Kouluun siirtyivät läheistä Kivistön koulua keväällä 2016 käyneet alakoululaiset. Aurinkokiven koulun rehtoriksi siirtyi Kivistön koulua aiemmin johtanut Sari Silander.

Aurinkokiven koulua laajennettiin palvelukeskuksen toisen rakennusvaiheen yhteydessä vuonna 2019. Kivistön yläkoululaiset siirtyivät Vantaankosken koulusta oman alueensa uuteen yläkouluun syksyllä 2019, minkä myötä huonokuntoinen Vantaankosken koulu lakkautettiin. Uuden yläkoulun julkisivu herätti kohua betoniseinälle maalatun taideteoksen haikeiden värien takia.


File:Aurinkokiven palvelukeskus2 - Kivistö - Vantaa - m.jpg|Aurinkokiven koulu on Vantaan Kivistössä syksyllä 2016 uudessa rakennuksessa aloittanut suomenkielinen alakoulu.
File:Aurinkokiven palvelukeskus3 - Kivistö - Vantaa - m.jpg|Aurinkokiven koulu.


## Lähteet
Multisillan seisake

**Multisillan seisake** () oli rautatieliikennepaikka Riihimäki–Tampere radalla Multisillan kaupunginosassa.

## Lähteet

## Aiheesta muualla
*Kuva seisakkesta Vaunut.org -sivustolla
Nunna (täsmennyssivu)

**Nunna** voi tarkoittaa seuraavia:

* nunna, luostarielämää viettävä nainen
* nunnat (*Nonea*), lemmikkikasveihin kuuluva kasvisuku
** nunna eli rusonunna (*Nonea pulla*), nunnien sukuun kuuluva kasvilaji
* nunnat (*Monasa*), tikkalintuihin kuuluva eläinsuku
* *[[Nunna (elokuva)|Nunna]]*, Jaques Rivetten ohjaama, Diderot’n romaaniin perustuva elokuva vuodelta 1966
* *[[Nunna (vuoden 2018 elokuva)|Nunna]]*, Corin Hardyn ohjaama kauhuelokuva vuodelta 2018.
* Nunna, kaupunginosa Kaarinassa
Jurek

**Jurek Reunamäki** (s. 1986 Kuopio) on suomalainen musiikkituottaja, muusikko, säveltäjä ja sanoittaja. Hänet tunnetaan taiteilijanimellään **Jurek**.

## Ura
Jurek on opiskellut ammattikoulussa elokuvaäänitystä. Vuonna 2011 hän päätyi työharjoitteluun Kaiku Entertainment -musiikkiyhtiöön. Yhtiön johdossa työskentelevän Pekka Ruuskan kehotuksesta Jurek päätyi työstämään esikoisalbumiaan. Hänellä oli levytyssopimus Universal Musicin kanssa ja albumilta julkaistiin singlet ”Ennen kuin me kadotaan” (2012) ja ”Mietin Elinaa” (2013). Tehdessään vuoden 2013 syksylle julkaistavaksi aiotun albumin kolmatta singleä hän tulikin toisiin aatoksiin uransa suhteen ja tuhosi tekemänsä albumimateriaalin. Tuon jälkeen hän päätti siirtyä tekemään musiikkia muille artisteille.

Hän on tuottanut muun muassa Antti Tuiskun, Jannan, Johanna Kurkelan ja Erinin albumeita. Tuottamiensa artistien lisäksi hän on tehnyt kappaleita myös muun muassa Lucasille, Jesse Kaikurannalle ja Discolle.

Kansainvälisesti Jurek Reunamäen kappaleita ovat julkaisseet mm. blackbear, Nessa Barrett, Phoebe Ryan ja Matoma. Hänet tunnetaan myös useiden globaalisti menestyneiden K-Pop-kappaleiden taustalta mm. artistien Yeonjun (TXT), NCT Dream, Twice ja Riize julkaisuilta. 

Jurek oli ehdolla vuoden 2015 tuottajan Emma-palkinnon saajaksi. Helmikuussa 2018 hänet palkittiin vuoden 2017 tuottajan Emma-palkinnolla. Vuonna 2018, Jurek palkittiin sekä Vuoden kevyen musiikin tekijänä että Vuoden biisi -palkinnolla Jenni Vartiaisen ja Jurekin säveltämästä kappaleesta Turvasana. 

Vuodesta 2023 lähtien Jurek on työskennellyt yhteistyössä musiikkikustantajan Nordic Music Partners kanssa. 

## Diskografia
### Artistina
* ”Ennen kuin me kadotaan” (2012)
* ”Mietin Elinaa” (2013)
* ”Temppeli” (KOI feat. Jurek, 2016)
* ”Aaltoo” (Redrama feat. Jurek, 2016)

### Tuottajana
* Janna – *[[Janna (albumi)|Janna]]* (2014)
* Kalle Lindroth – ”Annika” (single, 2014)
* Antti Tuisku – *[[En kommentoi]]* (2015)
* Johanna Kurkela – *[[Ingrid (albumi)|Ingrid]]* (2015)
* Mari Rantasila – ”Rakkaudesta” (single, 2015)
* Erin – *[[Seliseli]]* (2016)
* Antti Tuisku – *[[Anatude]]* (2017)
* Jenni Vartiainen - *[[Monologi (albumi)|Monologi]]* (2018)
* Sanni - *[[Trippi]]* (2019)
* Everglow - Bon Bon Chocolat (2019)
* Antti Tuisku – *[[Valittu kansa (albumi)|Valittu kansa]]* (2020)
* Antti Tuisku - Master Workout (EP, 2021)
* Vesala - Totuuksia popmusiikista (EP, 2021)
* Vesala - Näkemiin, melankolia (2023)

## Lähteet

## Aiheesta muualla
* Jurekin tekemiä kappaleita Fono.fi -äänitetietokannassa
* Jurek Discogs-tietokannassa
Manning the Helm

__NOTOC__
**Manning the Helm** on death metal -yhtye Medeian EP-levy, joka julkaistiin 21. elokuuta 2015 levymerkillä Fullsteam Records. EP on yhtyeen ensimmäinen uuden laulajan Frans Aallon kanssa julkaistu äänite. Kappaleesta ”Barbarossa” kuvattiin musiikkivideo.

## Vastaanotto
EP sai erinomaisen vastaanoton. Kaaoszinen Jarmo Hänninen vertasi tuotosta yhtyeen alkuaikojen julkaisuihin, mainiten kappaleiden paranevan loppua kohden, ja ainoan ongelman olevan uuteen laulajaan tottumisen. Metalliluolan arvio suitsuttaa uutta laulajaa, ja pitää vaihtelevaa albumia kappaleiden vaihtelevuudesta huolimatta yhtenäiseltä.

## Kappaleet
#
#
#
#
#

## Kokoonpano
* Frans Aalto – laulu
* Samuli Peltola – kitara, taustalaulu
* Pekko Mörö – kitara
* Samuli Kuusinen – basso, taustalaulu
* Janne Putkisaari – rummut
* Laura Dziadulewicz – piano, syntetisaattori, taustalaulu

## Arvostelut
* Imperiumi: 8/10
* Inferno: 
* Kaaoszine.fi: 10–/10
* Metalliluola.fi: 4+/5

## Lähteet

## Aiheesta muualla
* 
* 
* iTunes
Konstantinopolin neljäs kirkolliskokous (ortodoksinen)

**Konstantinopolin neljäs kirkolliskokous**, jota jotkut ortodoksiset teologit pitävät kahdeksantena ekumeenisena kirkolliskokouksena, pidettiin Konstantinopolissa vuosina 879–880. Se vahvisti patriarkka Fotioksen uudelleennimittämisen patriarkaksi. Kirkolliskokouksen päätteeksi patriarkka Fotios sekä Rooman paavi Johannes VIII lukivat uskontunnustuksen sen alkuperäisessä muodossa, ilman filioque-lisäystä.

Roomalaiskatolinen kirkko ei ole tunnustanut tämän kirkolliskokouksen päätöksiä.

## Katso myös
* Konstantinopolin neljäs kirkolliskokous

## Lähteet
Surrender (Hurtsin albumi)

**Surrender** on englantilaisen synthpopduo Hurtsin kolmas studioalbumi, joka julkaistiin 9. lokakuuta 2015.

Albumi debytoi Suomen virallisen listan sijalla 13.

## Kappaleet

## Arvostelut
* Metacritic: 61/100
* Allmusic: 
* Drowned in Sound: 4/10
* Helsingin Sanomat: 
* The Guardian: 
* PopMatters: 
* Soundi: 

## Lähteet
5-MeO-NBpBrT

**5-MeO-NBpBrT** on metoksitryptamiiniryhmästä N-substituoitu kemikaali ja muuntohuume joka kuuluu metoksitryptamiineihin. Muiden kyseisen ryhmän tavoin se toimii 5-HT<sub>2A</sub>-reseptorin agonistina.

5-MeO-NBpBrT:n vaikutuksista ja myrkyllisyydestä ihmiskäytössä tiedetään vain vähän.

## Lähteet
Alli Tryggin puisto

**Alli Tryggin puisto** () sijaitsee Torkkelinmäessä Kallion kaupunginosassa Helsingissä. Se on rakennettu rinteeseen, joka kohoaa Hämeentieltä luoteeseen kohti Porthaninkatua. Puisto on perustettu vuonna 1939, ja sen pinta-ala on noin 0,6 hehtaaria. Pengerkatu jakaa suorakulmion muotoisen puiston kahteen kutakuinkin yhtäsuureen osaan. Lounaassa puisto rajoittuu Ässänrinteeseen ja koillisessa Kaikukujaan.

Hämeentien ja Pengerkadun välissä sijaitsevan puoliskon läpi on vedetty kävelyakseli, jonka päätepiste on Ässärykmentin muistomerkki. Obeliskisen veistoksen teki kuvanveistäjä Aarre Aaltonen ja se pystytettiin 13. lokakuuta 1940. Pengerkadun ja Porthaninkadun välissä puisto muodostuu jyrkästä nurmikkorinteestä ja pensasaidan ympäröimästä kivituhkakentästä. Alli Tryggin puiston puulajeja ovat lehmus, ruotsinpihlaja, metsävaahtera, tataarivaahtera ja vuorijalava. Puistossa kasvaa myös syreenejä, lamohietakirsikkaa ja sinivatukkaa. Puistossa on myös opaskoirille tarkoitettu aitaus.

Alli Trygg-Helenius (1852–1926) oli suomalainen kansanvalistaja. Tryggin nimikkopuiston paikalla sijaitsi aiemmin hänen perustamansa Kansankoti, joka kuului Kaiun huvila-alueeseen. Kaiku oli suorakaiteen muotoinen alue Hämeentien ja Agricolankadun välissä. Kaikukujan nimi on perua vanhasta huvila-alueesta, Ässänrinne puolestaan sai nimensä Ässärykmentin muistomerkistä. Vuonna 1890 perustettu Kansankoti purettiin 1938. Alli Tryggin puolison Matti Helenius-Seppälän mukaan nimetty puisto sijaitsee Alli Tryggin puiston vieressä Porthaninkadun toisella puolen. Matti Heleniuksen puiston naapurissa puolestaan on Karhupuisto.

Kallion lukio sijaitsee Alli Tryggin puiston kupeessa Kaikukujan ja Porthaninkadun kulmassa. Myös Kallion kirjasto sijaitsee puiston läheisyydessä, Porthaninkadun ja Viidennen linjan kulmassa.

## Lähteet
*Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, 

### Viitteet

## Aiheesta muualla

*Helsingin kaupunginmuseo: Alli Tryggin puisto
25I-NBF

**25I-NBF** (**2C-I-NBF**, **NBF-2C-I**, **Cimbi-21**) on psykedeelisestä fenetyyliamiinista - 2C-I:stä - johdettu muuntohuume. Kemikaali toimii voimakkaana osittaisena 5-HT<sub>2A</sub> -serotoniinireseptorin agonistina.

Kemikaalia on tutkittu mahdollisena apuaineena positroniemissiotomografiaan. Kyseisessä apuaineessa 25I-NBF:n hiiliatomit on korvattu radioaktiivisilla hiili-11 -atomeilla.

## Laki
25I-NBF on luokiteltu Suomessa kuluttajamarkkinoilta kielletyksi psykoaktiiviseksi aineeksi. Yhdiste on luokiteltu laittomaksi huumausaineeksi Unkarissa, Japanissa, Latviassa, ja Yhdysvalloissa Vermontin osavaltiossa.

### Ruotsissa
25I-NBF on luokiteltu laittomaksi Ruotsissa 26. tammikuuta 2016.

### Yhdistyneessä kuningaskunnassa
Yhdistyneessä kuningaskunnassa 25I-NBF on luokiteltu vaarallisimmaksi huumausaineeksi (luokka A). Yhdistyneessä kuningaskunnassa luokka A:n huumausaineiden käytöstä voi saada jopa 7 vuoden vankeusrangaistuksen.

## Katso myös
* 2C
* Psykedeeliset fenetyyliamiinit
* Psykedeeliset tryptamiinit
* Lysergihapon amidit

## Lähteet

## Aiheesta muualla
* isomerdesign.com
Shennongjia

**Shennongjia** (, pinyin: Shénnóngjià Línqū) on metsävyöhyke Kiinan Hubein maakunnan luoteisosassa. Se on ainoa piirikuntatasolla oleva metsävyöhyke Kiinassa. Metsävyöhykkeen pinta-ala on 3&nbsp;253 neliökilometriä ja väkiluku 76&nbsp;140 (vuonna 2010). Metsävyöhykkeen hallintopaikka Songbain suurkunta sijaitsee linnuntietä noin 370 kilometriä maakunnan pääkaupunki Wuhanista luoteeseen.

On väitetty, että Shennongjiassa on esiintynyt yereniä.

Unesco lisäsi paikan maailmanperintöluetteloon vuonna 2016.


Kuva:Shennongding.jpg | *Shennong Ding*, Shennongin huippu.
Kuva:神农架老君山 - panoramio - Z Zzl.jpg | Laojunvuori Shennongjian metsävyöhykkeellä.
Kuva:Shennongjia_virgin_forest.jpg | Aarniometsää 2&nbsp;500 metrin korkeudella merenpinnasta Shennongjialla.


## Lähteet

## Aiheesta muualla

* TravelChinaGuide.com: Shennongjia Forest Zone 
* Shennongjia Nature Reserve 
* ChinaDaily.com.cn: Shennongjia Natural Reserve  
* ChinaCulture.org: Shennongjia National Natural Reserve  
* GlobalGeopark.org: Shennongjia Geopark 
* CNN: China’s top new scenic spot crowned
Xiantao

**Xiantao** (, pinyin: Xiāntáo Shì) on aliprefektuurin statuksella oleva piirikuntatason kaupunki Kiinan Hubein maakunnan keskiosassa. Kaupungin pinta-ala on 2&nbsp;538 neliökilometriä ja väkiluku 1,18 miljoonaa (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Wuhanista länsilounaaseen.

Xiantao on kuuluisa voimistelusta. Monet kuuluisat kiinalaiset voimistelijat (kuten Li Xiaoshuang, Li Dashuang ja Yang Wei) ovat kotoisin Xiantaosta.

## Lähteet

## Aiheesta muualla

* Hubei Administrative Division: Xiantao
Matti Heleniuksen puisto

**Matti Heleniuksen puisto** () sijaitsee Kallion kaupunginosassa Helsingissä. Se on rakennettu koilliseen nousevalle rinteelle Kallion kirjaston taakse. Puisto rajoittuu lännessä Fleminginkatuun, pohjoisessa Agricolankatuun, idässä Porthanin­katuun ja etelässä kirjastoon. Puisto sai nykyisen nimensä vuonna 1963 ja sen pinta-ala on 0,4 hehtaaria. Karhupuisto sijaitsee Matti Heleniuksen puiston länsipuolella, Alli Tryggin puisto puolestaan itäpuolella. Yhdessä puistot muodostavat noin 1,3 hehtaarin laajuisen viheralueen.¹ Matti Helenius-Seppälä (1870–1920) oli suomalainen raittiusaktivisti. Alli Trygg-Helenius oli hänen puolisonsa.

Matti Heleniuksen puisto on verraten luonnonkaltainen paljaine kalliopintoineen ja päällystämättömine polkuineen. Puiston alueella sijainneet puutalot purettiin pian sen jälkeen kun Kallion kirjasto oli valmistunut tontin eteläosaan 1912. Tontin pohjoisosaan kaavailtiin työväentaloa, mutta se todettiin liian pieneksi. 1930-luvun alussa paikalle rakennettiin väliaikainen leikkikenttä; Fleminginkadun ja puiston väliin asennettiin tuolloin graniittipaasien tukema musta kettinkikaide, joka on paikoillaan edelleen. Puistoa uudistettiin laajasti 1960-luvulla. Puistossa sijaitseva Arvo Turtiaisen muistomerkki paljastettiin 1990. Muistomerkki on Raimo Utriaisen käsialaa.

Matti Heleniuksen puiston puulajeja ovat lehmus ja saarnivaahtera. Puistossa kasvaa myös syreenipensaita.
__NOTOC__
## Huomautukset

## Lähteet
*Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, 

### Viitteet

## Aiheesta muualla
*Helsingin kaupunginmuseo: Kaksi puistojen miestä juomassa olutta Matti Heleniuksen puistossa.
Trianon

**Trianon** voi tarkoittaa seuraavia:

* Trianon, entinen kylä nykyisen Versailles’n alueella Ranskassa
* Grand Trianon, palatsi entisen Trianonin kylän alueella Versailles’ssa, Ranskassa
* Petit Trianon, pieni palatsi entisen Trianonin kylän alueella Versailles’ssa, Ranskassa
* Trianonin rauhansopimus, ensimmäisen maailmansodan voittajavaltioiden ja Unkarin välinen vuonna 1920 tehty rauhansopimus
* Trianon, pilvenpiirtäjä Frankfurt am Mainissa, Saksassa
Ugo Foscolo

**Niccolò Ugo Foscolo** (6. helmikuuta 1778 Zakynthos, Venetsia (nyk. Kreikkaa) – 10. syyskuuta 1827 Turnham Green, lähellä Lontoota)  oli italialainen runoilija, kirjallisuuden professori ja vallankumouksellinen. Hän on Italian kirjallisen romantiikan perustaja. Foscolon teoksista tunnetuin on *Dei Sepolcri*.

Foscolo ylistää lauluissaan Italian vapauspyrkimyksiä. Wertheriä jäljittelevän romaanin *Jacopo Ortisin viimeiset kirjeet* (*Ultime lettere d'Jacopo Ortis*) on suomentanut Mikko V. Erich. Erich laati Foscolosta myös väitöskirjan *Ugo Foscolo come uomo e come poeta lirico* (1912 ).
 
## Teokset
**Jacopo Ortisin viimeiset kirjeet* (*Ultime lettere d'Jacopo Ortis*); italian kielestä suomentanut ja johdannolla varustanut Mikko V. Erich. Kariston klassillinen kirjasto 8. Karisto 1919

Yksittäisiä runoja on julkaistu seuraavissa julkaisuissa:
**[[Maailmankirjallisuuden kultainen kirja|Maailmankirjallisuuden kultainen kirja 6]] : Italian kirjallisuuden kultainen kirja*, WSOY, 1945
**"Giovanni-veljen kuoltua", 
**"Hautojen laulu : ote"
**[[Tuhat laulujen vuotta]] : valikoima länsimaista lyriikkaa*, toim. Aale Tynni 1. 1957 ja 2. p. 1974 WSOY
**"Giovanni-veljen kuoltua", 
**"Illalle"
**"Sinut hylkäsin - ansiostani yksin",
**"Zakynthokselle"
**Rakkausrunoja : valikoima maailmankirjallisuudesta*, Otava, 1953
**"Rakastetulle", 
* Parnasso 1951:2 kaksi sonettia 
** "Giovanni-veljen kuoltua"
** "Illalle"

## Lähteet

## Kirjallisuutta

*Mikko W. Erich, *Ugo Foscolo come uomo e come poeta lirico*, Tekijän julkaisema, julkaistu myös Firenzessä 1912 

## Aiheesta muualla

* Vapaasti ladattavia Foscolo Ugon e-kirjoja Project Gutenbergissa ja Projekti Lönnrotissa
Enshi

**Enshi** (, pinyin: Ēnshī Shì) on piirikuntatason kaupunki Kiinan Hubein maakunnan lounaisosassa. Se on Enshin tujioiden ja miaojen autonomisen prefektuurin päähallintopaikka. Kaupungin pinta-ala on 3&nbsp;971,61 neliökilometriä ja väkiluku 749&nbsp;574 (vuonna 2010). Kaupungin keskusta sijaitsee linnuntietä noin 460 kilometriä maakunnan pääkaupunki Wuhanista länteen.

## Galleria

Kuva:Enshi Railway Station.JPG | Enshin rautatieasema.
Kuva:Qing Jiang Bridge-1.jpg | Silta Qingjoen yli.
Kuva:Xiaohe Bridge-1.jpg | Xiaohen silta (jänneväli on 338 metriä).


## Lähteet

## Aiheesta muualla
Sanctuary in Abyss

**Sanctuary in Abyss** on suomalaisen death metal -yhtye Hateformin kolmas studioalbumi. Se julkaistiin 1. maaliskuuta 2013 levymerkillä Spinefarm Records. Albumi debytoi Suomen virallisen listan sijalla 46.

## Vastaanotto
Albumi sai ristiriitaisen vastaanoton. Infernon Mega sanoi sisäistäneensä albumin kahta edeltäjäänsä paremmin, mutta uutukaisenkin olevan sisällöltään liian rikas. Albumin kaksi lopetuskappaletta saivat silti suitsutusta. Soundin Eero Kettunen antoi albumille kolme tähteä viidestä, mieltäen uuden albumin taas edeltäjiään vaikeammin sisäistettäväksi, mutta myöntää yhtyeen onnistuneen musiikkinsa jalostamisessa.

## Kappaleet
Kaikki kappaleet sanoittanut Petri Nyström.

#
#
#
#
#
#
#
#
#
#

## Kokoonpano
* Joni Suodenjärvi – basso
* Tomy Laisto – kitara
* Petri Nyström – laulu
* Tom Gardiner – kitara
* Tuomo Latvala – rummut

### Vierailevat muusikot
* Bobby Koelble – soolokitara (kappale 5)
* Antero Mentu – sitar, tambura (kappale 1)
* Tom Gardiner – piano (kappale 9)
* The HF/HC Boy Choir 2012 "Sparkles Of Hope 3.21" – kuorolaulu

### Tuotanto
* Tom Gardiner – tuottaja, äänittäjä
* Daniel Rantanen – äänittäjä, äänisuunnittelu
* Jori Haukio – äänittäjä
* Santeri Salmi – äänittäjä
* Thomas "Plec" Johansson – miksaaja, masteroija
* Mika Jussila – masteroija
* Jon Barmby – kansikuva

## Arvostelut
* Imperiumi: 8½/10
* Inferno: *ristiriitainen*
* Metal Temple: 
* Soundi: 

## Lähteet

## Aiheesta muualla
* 
* ''Sanctuary in Abyss'' discogs.com -sivustolla
Hämeenkulma

**Hämeenkulma** (ent. Etelä-Hämeen Lehti) on Hausjärven ja Kärkölän alueella ilmestyvä paikallislehti. Lehti on perustettu vuonna 2004, ja sen nimi muuttui joulukuussa 2015 Etelä-Hämeen Lehdestä Hämeenkulmaksi. Lehden toimisto sijaitsee yhdessä paikallislehti Keski-Hämeen kanssa Lammilla. Hämeenkulman julkaisija on Victus Oy ja painopaikka Lehtisepät Oy.

## Aiheesta muualla
*https://www.hameenkulma.fi/
*Hämeenkulma
25I-NBMD

**25I-NBMD** on psykedeelisestä fenetyyliamiinista – 2C-I:stä – johdettu muuntohuume. Kemikaalin löysi farmakologi David Nicholsin johtama tutkijaryhmä Purduen yliopistossa vuonna 2006.

Kemikaali toimii voimakkaana 5HT<sub>2A</sub>-reseptorin osittaisagonistinia. Sen annostukseksi on raportoitu yleensä 500–1 500 mikrogrammaa. 25I-NBMD:n uskotaan olevan aktiivinen 500 mikrogramman annoksilla, vaikka joidenkin lähteiden mukaan 1 500–2 000 mikrogrammaa on kerrottu olevan vielä alhainen annos. Näin ollen se on annosmääriin nähden neljä kertaa miedompi kuin sille sukua oleva 25I-NBOMe.

25I-NBMD:tä ei ole esiintynyt huumausainekaupassa pitkään, joten sen käytöstä on vain vähän tietoa, ja vain muutamia käyttökertoja on raportoitu.

25I-NBMD on luokiteltu Suomessa kuluttajamarkkinoilta kielletyksi psykoaktiiviseksi aineeksi.

## Katso myös
* 25I-NB34MD
* 2C
* Psykedeeliset fenetyyliamiinit
* Psykedeeliset tryptamiinit
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* isomerdesign.com
Caffè Florian

**Caffè Florian** on Venetsiassa sijaitseva kahvila, jota pidetään Euroopan vanhimpana toiminnassa olevana kahvilana. Se on avattu 1720 ja on edelleen toiminnassa.

## Lähteet

## Aiheesta muualla

* Caffè Florianin kotisivu
Rosoksasiini

**Rosoksasiini** (C17H14N2O3) on kinoliinijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa hengitystie- ja virtsatieinfektioissa.

## Ominaisuudet ja käyttö
Rosoksasiini on huoneenlämpötilassa keltaista kiteistä ainetta. Yhdiste on käytännössä veteen liukenematonta.

Rosoksasiini kuuluu niin sanottuihin ensimmäisen sukupolven kinoliiniantibiootteihin. Yhdiste inhiboi bakteerien DNA-gyraasin ja topoisomeraasi IV:n toimintaa. Tämä johtaa siihen, että DNA:n kaksoiskierre ei avaudu replikoitumista varten, eivätkä solut pääse kasvamaan ja jakaantumaan. Rosoksasiini on laajakirjoinen antibiootti ja tehoaa niin gramnegatiivisiin kuin -positiivisiinkin bakteereihin muun muassa *[[Escherichia]]*-, *[[Providencia]]*-, *[[Klebsiella]]*-, *[[Pseudomonas]]*- , *[[Neisseria]]-* ja *[[Haemophilus]]*-sukujen bakteereihin. Sitä voidaan käyttää hengitys- ja virtsatieinfektioiden sekä eräiden sukupuolitautien kuten tippurin hoitamiseen.

## Haittavaikutukset
Rosoksasiinin haittavaikutukset ovat kinoliineille tyypillisiä. Niitä ovat muun muassa ihon kutina, ruoansulatuskanavan ärsytys sekä vaikutukset keskushermostoon, jotka voivat ilmetä huimauksena, uneliaisuutena ja näköhäiriöinä.

## Synteesi
Rosoksasiinin valmistuksessa käytettävä synteesi on viisivaiheinen. m-nitrobentsaldehydistä valmistetaan 4-(3-aminofenyyli)pyridiiniä, joka kondensoidaan dietyylietoksimetyleenimalonaatin kanssa. Muodostuvan tuotteen etylointi ja esteriryhmän hydrolyysi muodostaa rosoksasiinia.
:

## Lähteet

## Aiheesta muualla
*Human Metabolome Database (HMDB): Rosoxacin 
*Kyoto Encyclopedia of Genes and Genomes (KEGG): Rosoxacin 
*ChemBlink: Rosoxacin
Japaninmustavalas

**Japaninmustavalas** (*Eubalaena japonica*) on erittäin uhanalaiseksi luokiteltu silovalaslaji, joka elää pohjoisessa Tyynessämeressä. Japanilaiset metsästivät lajia 1500-luvun lopulta asti, ja eurooppalaiset ja amerikkalaiset aloittivat metsästyksen 1830-luvulla. Valaanpyynnin takia lajin populaatiokoko on enää murto-osa alkuperäisestä. Pyynti loppui 1970-luvulla, mutta nykyään japaninmustavalasta uhkaavat ainakin yhteentörmäykset laivojen kanssa. Lajilla on hyvin pieni itäinen alapopulaatio, joka on luokiteltu äärimmäisen uhanalaiseksi.

## Lähteet
Åke Virkola

**Åke Sigfrid Virkola** (vuoteen 1935 **Willberg**; 26. heinäkuuta 1911 Karjalohja – 10. joulukuuta 1989 Helsinki) oli suomalainen yritysjohtaja, koulutukseltaan ekonomi ja kauppatieteiden maisteri.

Virkolan vanhemmat olivat vaatturimestari Karl Sigfrid Willberg ja Hanna Ragnhild Jonsson ja puoliso vuodesta 1936 Hellevi Hertta Kuronen. Virkola tuli ylioppilaaksi Helsingin Suomalaisesta normaalilyseostasta 1929 ja valmistui Helsingin kauppakorkeakoulusta ekonomiksi 1931 ja kauppatieteiden maisteriksi 1934. Hän oli harjoittelija Kansallis-Osake-Pankissa 1928–1931, Helsingin Villakehräämö Oy:n konttoristi 1931–1934, Valion kirjeenvaihtaja 1935–1939, kansanhuoltoministeriön osastosihteeri, apulaistoimistopäällikkö, toimistopäällikkö ja apulaisosastopäällikkö 1940–1947, Oy Helsingin Meijeriliikkeen toimitusjohtaja 1947–1953, Valion kaupallinen johtaja ja johtokunnan jäsen 1953–1975, varatoimitusjohtaja 1958–1975 ja pääjohtaja 1975–1977. Virkolalla oli myös useita luottamustehtäviä. Sotilasarvoltaan hän oli reservin yliluutnantti (1961). Virkola sai kauppaneuvoksen arvonimen 1961 ja vuorineuvoksen arvonimen 1976. Taiteilija Tauno Miesmaa maalasi hänen muotokuvansa 1970.

Åke Virkolan veli oli professori Nils-Erik Virkola.

## Lähteet
Nils-Erik Virkola

**Nils-Erik ”Nisse” Virkola** (vuoteen 1935 **Willberg**; 23. joulukuuta 1923 Helsinki – 23. tammikuuta 2007 Helsinki) oli suomalainen tekniikan tutkija. 

Virkola oli Teknillisen korkeakoulun selluloosatekniikan professori vuosina 1972–1987. Hänen tutkimuskohteitaan olivat selluloosakemia ja selluloosan valmistus.

Virkolan veli oli pääjohtaja, kauppaneuvos ja vuorineuvos Åke Virkola.

## Lähteet
Slow Down (Douwe Bobin kappale)

**Slow Down** () on alankomaalaislaulaja Douwe Bobin kappale. Douwe Bob valittiin 22. syyskuuta 2015 edustamaan Alankomaita , ja kappale julkaistiin lehdistötilaisuudessa 4. maaliskuuta 2016. Sen ovat säveltäneet Jan-Peter Hoekstra, Jeroen Overman ja Matthijs van Duijvenbode sekä Douwe Bob itse. Sanoituksen ovat tehneet Douwe Bob, Jan-Peter Hoekstra ja Jeroen Overman.

Kappale kilpaili Eurovision laulukilpailun ensimmäisessä semifinaalissa, jossa se sijoittui viidenneksi 197 pisteellä ja pääsi finaaliin. Finaalissa se sai 153 pistettä ja saavutti sijan 11.

## Lähteet
Lawrence Welk

**Lawrence Welk** (11. maaliskuuta 1903 Strasburg, Pohjois-Dakota – 17. toukokuuta 1992 Santa Monica, Kalifornia) oli yhdysvaltalainen viihdeorkesterien johtaja ja hanuristi. Hän tuli tunnetuksi 1950-luvun alusta 1980-luvun alkuun jatkuneesta televisiosarjasta *The Lawrence Welk Show*. Welkin varttuneempaa yleisöä miellyttävä, pehmeä tanssimusiikkityyli sai lempinimen ”samppanjamusiikki”.

## Elämä ja ura
Lawrence Welkin vanhemmat Ludwig ja Christina Schwahn Welk lähtivät Ranskan ja Saksan rajalla sijainneesta Elsass-Lothringenistä siirtolaisiksi Yhdysvaltoihin vuonna 1892 ja asettuivat Pohjois-Dakotaan viljelemään maata. Eristyneellä maatilalla varttunut Lawrence opetteli isänsä johdolla soittamaan harmonikkaa ja säilytti aikuisikään asti puheessaan saksalaisen korostuksen.

Welk muodosti ensimmäisen yhtyeensä kesällä 1925. Pari vuotta myöhemmin nelimiehinen Welk’s Novelty Orchestra esiintyi paikallisella WNAX-radioasemalla ja alkoi sen myötä saada mainetta lähialueilla. 1930-luvun lopulla Welk kiersi orkestereineen jo ympäri Yhdysvaltoja esiintyen muun muassa hotelleissa. Vuonna 1938 yhtyeen nimeksi otettiin Lawrence Welk and His Champagne Music, ja sen tunnuskappaleeksi tuli “Bubbles in the Wine” (säv. Welk, sanat Frank Loesser). 1930-luvulla Welk myös levytti ahkerasti.

Läpi 1940-luvun Welkin orkesteri oli kiinnitettynä Chicagon Trianon Ballroomin vakio-orkesteriksi. Tämän ajan levytyshittejä olivat vuoden 1944 ”Don’t Sweetheart Me” (säv. Cliff Friend, san. Charles Tobias) ja vuoden 1945 ”Shame on You” (säv. ja san. Spade Cooley).

Welk sai kesällä 1949 oman radioshown ABC-verkkoon. Se jatkui pari vuotta. Kun Trianon-kiinnitys päättyi 1950, Welk siirtyi tekemään kiertueita länsirannikolla ja asettui asumaan Santa Monicaan. Siellä paikallinen tv-asema otti Welkin orkestereineen vakituisen televisio-ohjelman keulahahmoiksi.

Valtakunnalliseksi *The Lawrence Welk Show* laajeni heinäkuussa 1955 ABC-lähetysverkossa. Yhtyeen vuoden 1956 albumi *Lawrence Welk and His Sparkling Strings* nousi kymmenen myydyimmän joukkoon ja aloitti 42 LP-levyä kattaneen levymyyntimenestyksen. Vuonna 1956 Welk sai toisenkin televisio-ohjelman ABC:llä; tämä *Lawrence Welk’s Top Tunes and New Talent* jatkui kolmisen vuotta. ABC:n lopetettua *The Lawrence Welk Show’n* esittämisen 1971 Welk myi ohjelman oikeudet yli 200 televisiokanavalle vuoteen 1982 saakka. Welkin ohella viikoittaisen, yli 30 vuotta jatkuneen show’n vakiokasvo oli harmonikkataiteilija Myron Floren.

Welkin suurimmaksi hittisingleksi muodostui vuoden 1961 instrumentaalikappale ”Calcutta”, josta Welk ei aluksi innostunut lainkaan. Se oli saksalaisen Heino Gazen sävellys, alkuperäiseltä nimeltään ”Tivoli-Melodie”.

## Lähteet

## Aiheesta muualla
Virkola

**Virkola** tai **Wirkola** on seuraavien henkilöiden sukunimi:

## Virkola
* Nils-Erik Virkola (1923–2007), suomalainen tekniikan tutkija, Teknillisen korkeakoulun selluloosatekniikan professori
* Åke Virkola (1911–1989), suomalainen yritysjohtaja, Valion pääjohtaja

## Wirkola
* Bjørn Wirkola (s. 1943), norjalainen mäkihyppääjä
* Tommy Wirkola (s. 1979), norjalainen elokuvaohjaaja
Café Society

**Café Society** on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016.

## Juoni
1930-luvun Yhdysvalloissa Bobby (Eisenberg) on juutalaisnuorukainen, joka saapuu Hollywoodiin toiveenaan ura elokuva-alalla. Hän ihastuu filmiagenttinsa ja enonsa sievään sihteeriin (Stewart) ja saa myös vastakaikua, mutta moni muu asia aiheuttaa päänvaivaa.

## Arvioita
*Turun Sanomien* Päivi Valotien mielestä *Café Society* on taattua ja kovin tuttua Allenia, yllätyksetön ohjaajansa välityö, josta on silti helppo pitää. ”Häpeämättömän nostalginen ja romanttinen sekä sujuvasti etenevä draamakomedia vie kuin varkain mukanaan.” 

## Lähteet

## Aiheesta muualla
*
Lighthouse (Nina Kraljićin kappale)

**Lighthouse** () on kroatialaislaulaja Nina Kraljićin kappale. Kroatian TV-yhtiö HRT valitsi sen edustamaan Kroatiaa . Kappale julkaistiin 9. maaliskuuta 2016. Sen ovat säveltäneet ja sanoittaneet Andreas Grass ja Nikola Paryla.

Kappale kilpaili Eurovision laulukilpailun ensimmäisessä semifinaalissa, jossa se sijoittui kymmenenneksi 133 pisteellä ja pääsi finaaliin. Finaalissa se keräsi 73 pistettä ja saavutti sijan 23.

## Lähteet
Say Yay!

**Say Yay!** () on espanjalaisen laulajan Barein kappale, jolla hän edusti Espanjaa vuoden 2016 Eurovision laulukilpailussa Tukholmassa, Ruotsissa. Kappale sijoittui parhaimmillaan Espanjan singlelistan sijalle kolme maaliskuussa 2016.

Kappale sijoittui Eurovision laulukilpailun finaalissa sijalle 22 keräten 77 pistettä.

## Lähteet
Viljasalo

**Viljasalo**, **Wiljasalo** on muun muassa seuraavien suomalaisten sukunimi:

* A. V. Multia, oik. *Akseli Viljam Viljasalo* (1889–1980), upseeri ja kirjailija
* Mauri Wiljasalo (1922–1996), röntgendiagnostiikan professori
LoveWave

**LoveWave** () on armenialaislaulaja Iveta Mukuchyanin kappale, jolla hän edusti Armeniaa . Se julkaistiin 2. maaliskuuta 2016. Sen ovat säveltäneet Lilith Navasardyan ja Levon Navasardyan. Sanoituksen ovat tehneet Stephanie Crutchfield ja Mukuchyan itse.

Kappale kilpaili Eurovision laulukilpailun ensimmäisessä semifinaalissa, jossa se sijoittui toiseksi 243 pisteellä ja pääsi finaaliin. Finaalissa kappale sijoittui seitsemänneksi 249 pisteellä.

## Lähteet
I Stand

**I Stand** () on tšekkiläislaulaja Gabriela Gunčíkován kappale, jolla hän edusti Tšekkiä . Se julkaistiin 11. maaliskuuta 2016. Sen ovat säveltäneet Christian Schneider ja Sara Biglert ja sanoittaneet Aidan O’Connor ja Biglert.

Kappale kilpaili Eurovision laulukilpailun ensimmäisessä semifinaalissa, jossa se sijoittui yhdeksänneksi 161 pisteellä ja pääsi finaaliin. Finaalissa se sai 41 pistettä ja jäi sijalle 25.

## Lähteet
Out of 12 Steps

__NOTOC__
**Out of 12 Steps** on punkyhtye Anal Thunderin EP-levy. Se julkaistiin digitaalisessa muodossa 18. joulukuuta 2015 sekä valkoisella 10" vinyylillä 8. tammikuuta 2016.

Albumin kansikuva on mukaelma Minor Threatin *[[Out of Step]]* -albumin kannesta.

## Kappaleet
;A-puoli
#
#

;B-puoli
#
#
#

## Lähteet

## Aiheesta muualla
* iTunes
Greetings from Uranus

**Greetings from Uranus** on suomalaisen punkyhtye Anal Thunderin EP-levy vuodelta 1999. Siitä julkaistiin rajoitettu 300:n kopion painos ruskealla 7"-vinyylillä.

## Kappaleet
;A-puoli
#Anal Thunder (I Think I Need a Map)
#In My Kitchen
#Backseat of My Ford
#25

;B-puoli
#Poison (Alice Cooper -cover)
#My Ass (Live)
#Kill Your Neighbours (Live)
#Hullun kutsuhuuto (Live)

## Lähteet

## Aiheesta muualla
* ''Greetings from uranus'' discogs.com -sivustolla
Will Fuck for Crack

**Will Fuck for Crack** on suomalaisen punkyhtye Anal Thunderin toinen EP-levy. Se julkaistiin vuonna 2000 levymerkillä Kidney Records.

Lammaszinen Piparnakkeli arvioi albumin hyväksi, magyarinkatkuiseksi ja humoristiseksi kokonaisuudeksi. Pientä kritiikkiä saivat ainoastaan ohuet ja ”kököt” soundit.

## Kappaleet
#
#
#
#
#
#
#
#
#

## Arvostelut
* Lammaszine: *positiivinen*

## Lähteet

## Aiheesta muualla
* ''Will Fuck for Crack'' discogs.com -sivustolla
Max Enderfors

**Max Christian Enderfors** (s. 29. heinäkuuta 1986 Tukholma, Ruotsi) on ruotsalainen näyttelijä. Hän on näytellyt muun muassa 15-vuotiaana Mattin roolissa elokuvassa *[[Populäärimusiikkia Vittulajänkältä (elokuva)|Populäärimusiikkia Vittulajänkältä]]*.

## Lähteet

## Aiheesta muualla
*
Dimetyyliheptyylipyraani

**Dimetyyliheptyylipyraani** (DMHP) on äärimmäisen voimakas synteettinen THC-johdannainen kemikaali.

Kemikaali keksittiin vuonna 1949 tutkittaessa Δ9-THC:n - joka on yksi kannabiksen vaikuttavista aineista - rakennetta. DMHP on kellertävää, viskoottista ja öljymäistä nestettä; joka ei liukene veteen, mutta liukenee alkoholiin ja poolittomiin liuottimiin.

DMHP on rakenteellisesti samankaltainen THC:n kanssa, poiketen ainoastaan että molekyylissä on yksi kaksoissidos eri kohdassa, ja siinä 3-fenyyliketju on korvautunut 3-(1,2-dimetyylifenyyli)-ketjulla. Kemikaali on vaikutuksiltaan THC:n kaltainen, mutta huomattavasti voimakkaampi, erityisesti kipua lievittäviltä ja kouristuksia ehkäiseviltä vaikutuksiltaan. Sillä on kuitenkin verrattaen miedompi psyykkinen vaikutus. DMHP:n on arveltu olevan CB1-reseptorin agonisti, muiden kannabinoidijohdannaisten tavoin.

DMHP:n käyttöä mahdollisena ei-kuollettavana kemiallisena aseena on tutkittu Yhdysvalloissa, sen voimakkaasti keskushermostoa lamaavan vaikutuksensa vuoksi.

Kemikaalin eliminaation puoliintumisaika on 20–39 tuntia, ja sen aktiivisen metaboliitin 11-hydroksi-DMHP:n puoliintumisaika puolestaan on yli 48 tuntia.

DMHP:lla on seitsemän kaksoissidosisomeeria, ja niillä yhteensä 120 stereoisomeeria.

## Lähteet
Maria Möller

**Anna Maria Möller** (o.s. **Andersson**; s. 29. lokakuuta 1965 Fällforsin pitäjä, Västerbotten) on ruotsalainen laulaja, näyttelijä, koomikko ja imitoija.

Möller on esiintynyt musikaaleissa kuten Kristiina från Duvemala, Chess ja Sound of Music. Hänellä on myös pieni rooli elokuvassa *[[Populäärimusiikkia Vittulajänkältä (elokuva)|Populäärimusiikkia Vittulajänkältä]]*.

## Lähteet
Työläisjunat

**Työläisjunat** olivat Suomessa valtion rautateillä Helsingin ja Tampereen seudulla työmatkaliikenteeseen tarkoitettuja matkustajajunavuoroja, joissa matkaliput olivat normaalia halvempia. Työläisjunien vaunut olivat yleensä III-luokan matkustajavaunuja, joissa oli puupenkit. 1950- ja 1960-luvuilla myös Dm6- ja Dm7-kiskobusseja oli käytössä työläisjunaliikenteessä. Työläisjunia oli liikenteessä 1900-luvun alusta noin vuoteen 1970 saakka. Vanhimmat työläisjunissa 1920- ja 1930-luvuilla käytetyt T-sarjan telimatkustajavaunut olivat harjakattoisia; ne oli tehty tavaravaunun alustalle. Kaksiakselisissa vanhoissa T-vaunuissa penkit olivat pitkittäin vaunun seinillä, ja vaunun ikkunat olivat pieniä.

Työläisjunien matkaliput eli T-liput oli tarkoitettu vain työpaikan ja asuinpaikan välisiin matkoin, ja ne kelpasivat vain T-merkinnällä varustetuissa työläisjunissa ja tavallisiin matkustajajuniin liitetyissä työläisvaunuissa. Vuoteen 1956 saakka työläisjunan matkalipun hinta oli puolet III-luokan matkustajalipun hinnasta. Vuoden 1955 jälkeen työläislippuja myytiin vain kuukausilippuina, jotka olivat hinnaltaan 40&nbsp;% II-luokan kuukausilipun hinnasta.

## Lähteet

## Aiheesta muualla
* Vaunut.org : Kuva vanhanmallisesta harjakattoisesta työläisvaunusta
* Kuva työläisvaunun sisältä vuodelta 1961 (Kansan Arkisto, Finna)